CELEX: 52010PC0293
Language: ro
Date: 2010-06-07
Title: Propunere de decizie de punere în aplicare a consiliului de autorizare a Poloniei să introducă o măsură specială de derogare de la articolul 26 alineatul (1) litera (a) și de la articolul 168 din Directiva2006/112/CE privind sistemul comun al taxei pe valoarea adăugată

|

52010PC0293

 Propunere de decizie de punere în aplicare a consiliului de autorizare a Poloniei să introducă o măsură specială de derogare de la articolul 26 alineatul (1) litera (a) și de la articolul 168 din Directiva2006/112/CE privind sistemul comun al taxei pe valoarea adăugată  /* COM/2010/0293 final - NLE 2010/0161 */  

	[pic] | COMISIA EUROPEANĂ |Bruxelles, 7.6.2010COM(2010)293 final2010/0161 (NLE)Propunere deDECIZIE DE PUNERE ÎN APLICARE A CONSILIULUIde autorizare a Poloniei să introducă o măsură specială de derogare de la articolul 26 alineatul (1) litera (a) și de la articolul 168 din Directiva 2006/112/CE privind sistemul comun al taxei pe valoarea adăugatăEXPUNERE DE MOTIVECONTEXTUL PROPUNERIIÎn temeiul articolului 395 din Directiva 2006/112/CE a Consiliului din 28 noiembrie 2006 privind sistemul comun al taxei pe valoarea adăugată[1] (denumită în continuare „directiva TVA”) Consiliul, hotărând în unanimitate la propunerea Comisiei, poate autoriza orice stat membru să aplice măsuri speciale de derogare de la dispozițiile directivei respective, în scopul simplificării procedurii de colectare a taxei pe valoarea adăugată (TVA) sau al prevenirii anumitor forme de evaziune fiscală sau de fraudă.Prin scrisoarea înregistrată la Secretariatul General al Comisiei la 16 noiembrie 2009, Republica Polonă a solicitat autorizarea de a introduce o măsură de derogare de la articolul 26 alineatul (1) litera (a) și de la articolul 168 din directiva TVA.În conformitate cu articolul 395 alineatul (2) din directiva TVA, Comisia a informat celelalte state membre, prin scrisoarea din 14 decembrie 2009, cu privire la cererea înaintată de Republica Polonă. Prin scrisoarea din 17 decembrie 2009, Comisia a înștiințat Republica Polonă că deține toate informațiile necesare pentru a analiza cererea în modul prezentat în cele ce urmează.Marea majoritate a întreprinderilor din Republica Polonă, adică peste 95%, sunt clasificate drept microîntreprinderi, multe dintre acestea reprezentând întreprinderi familiale și, prin urmare, autoturismele deținute sau cele închiriate în sistem de leasing de aceste întreprinderi sunt adesea utilizate atât în scopuri profesionale, cât și în scopuri personale, în timp ce societățile mai mari își remunerează adesea angajații prin avantaje în natură, cum ar fi punerea la dispoziție a unui autoturism de serviciu, care este utilizat atât în scopuri profesionale, cât și în scopuri personale. Pe scurt, marea majoritate a autoturismelor deținute de întreprinderi sunt utilizate atât în scopuri profesionale, cât și în scopuri personale. În momentul de față, o întreprindere care utilizează un vehicul în scopuri personale este obligată la plata taxei colectate aferente utilizării în folosul propriu, în temeiul articolului 26 alineatul (1) litera (a) din directiva TVA.Deoarece unele vehicule sunt concepute pentru a putea fi folosite atât în scopuri profesionale, cât și în scopuri personale, autoritățile poloneze au declarat că este dificil să se stabilească, cu o oarecare precizie, măsura în care o persoană impozabilă folosește vehiculele respective în folosul propriu. Această dificultate se referă nu numai la persoanele impozabile, ci și la autoritățile fiscale, care sunt obligate să verifice gradul de utilizare în folosul propriu.Pentru a depăși aceste dificultăți și pentru a simplifica aplicarea sistemului de TVA, Republica Polonă solicită o derogare care i-ar permite să renunțe la taxarea utilizării în folosul propriu a anumitor vehicule, precum și să restricționeze la 60% deducerea taxei aferente cumpărării sau închirierii inițiale a respectivelor vehicule. Pe baza estimării efectuate de autoritățile poloneze, această valoare corespunde procentajului mediu de timp în care aceste tipuri de vehicule sunt utilizate în scopuri profesionale.Deducerea ar atinge maximum 6 000 PLN. Această sumă a fost stabilită pe baza prețului standard al unui autovehicul (de 55 000 PLN) în scopul de a preveni deducerea excesivă privind autovehiculele de lux, pentru care probabilitatea utilizării în folosul propriu este mai ridicată.Vehiculele care fac obiectul prezentei decizii sunt acelea care au o capacitate maximă de încărcare de peste 500 de kg și o greutate totală maximă de 3,5 tone. Sunt exceptate vehiculele care sunt destinate în mod clar utilizării numai în scopuri profesionale, în special vehiculele cumpărate pentru a fi revândute sau închiriate; vehiculele destinate, în principiu, transportului de mărfuri; vehiculele cu destinație specială (de exemplu, vehicule pentru asistența rutieră, mașini pentru încărcare, mașini funerare); și vehiculele destinate transportului a cel puțin 10 persoane, inclusiv șoferul. Scopul acestei diferențieri este de a restricționa aplicarea măsurii la acele vehicule care pot fi utilizate atât în scopuri profesionale, cât și în folosul propriu.CONSULTAREA PăRțILOR INTERESATE șI EVALUAREA IMPACTULUINu a fost necesar să se recurgă la consultări sau la expertiză externă.ELEMENTELE JURIDICE ALE PROPUNERIIDecizia autorizează Republica Polonă să introducă o măsură specială de derogare de la articolele 26 și 168 din directiva TVA cu privire la deducerea TVA plătită pentru cumpărarea, achiziționarea, importul, închirierea sau închirierea în sistem de leasing a anumitor vehicule.Prezenta decizie se bazează pe articolul 395 din directiva TVA.Prezenta decizie se referă la o autorizație acordată unui stat membru la solicitarea acestuia și nu constituie nicio obligație.Având în vedere limitarea sa în timp și domeniul său restrâns de aplicare, măsura specială pare să fie proporțională cu scopul urmărit.În temeiul articolului 395 din directiva TVA, derogarea de la dispozițiile comune privind TVA nu se poate acorda decât cu autorizația Consiliului hotărând în unanimitate la propunerea Comisiei. O decizie a Consiliului reprezintă singurul instrument adecvat, dat fiind faptul că aceasta poate fi adresată unui singur stat membru.IMPLICAțIILE BUGETAREPropunerea nu are implicații negative pentru bugetul Uniunii.ELEMENTE FACULTATIVEPropunerea conține o clauză de caducitate.2010/0161 (NLE)Propunere deDECIZIE DE PUNERE ÎN APLICARE A CONSILIULUIde autorizare a Poloniei să introducă o măsură specială de derogare de la articolul 26 alineatul (1) litera (a) și de la articolul 168 din Directiva 2006/112/CE privind sistemul comun al taxei pe valoarea adăugatăCONSILIUL UNIUNII EUROPENEavând în vedere Tratatul privind funcționarea Uniunii Europene,având în vedere Directiva 2006/112/CE a Consiliului din 28 noiembrie 2006 privind sistemul comun al taxei pe valoarea adăugată[2], în special articolul 395 alineatul (1),având în vedere propunerea Comisiei Europene,întrucât:1.  Prin scrisoarea înregistrată la Secretariatul General al Comisiei la 16 noiembrie 2009, Polonia a solicitat autorizarea de a introduce o măsură specială de derogare de la prevederile Directivei 2006/112/CE referitoare la dreptul de deducere a taxei.2.  Comisia a informat celelalte state membre, prin scrisoarea din 14 decembrie 2009, cu privire la cererea înaintată de Republica Polonă. Prin scrisoarea din 17 decembrie 2009, Comisia a înștiințat Republica Polonă că deține toate informațiile pe care le consideră necesare pentru a analiza cererea.3.  Unele vehicule sunt, prin concepție, adaptate în mod egal utilizării în folosul propriu și în scopuri profesionale. În momentul de față, în cazul în care o persoană impozabilă intenționează să utilizeze în folosul propriu un vehicul pentru care a dedus, total sau parțial, taxa deductibilă aferentă cumpărării, ea este obligată la plata taxei colectate aferentă acelei utilizări. Totuși, pentru persoana impozabilă este dificilă estimarea în mod corect a utilizării în folosul propriu, iar pentru autoritățile fiscale este dificilă monitorizarea acestei utilizări.4.  Prin urmare, pentru simplificarea procedurii de colectare a taxei pe valoarea adăugată (TVA), Polonia solicită o derogare care i-ar permite să restricționeze dreptul de deducere a TVA la 60% din valoarea TVA plătită pentru cumpărarea, achiziționarea, importul, închirierea sau închirierea în sistem de leasing a anumitor vehicule utilizate atât în scopuri profesionale, cât și în scopuri personale. În consecință, persoana impozabilă nu ar mai fi obligată la plata taxei colectate aferentă utilizării în folosul propriu a vehiculului.5.  Măsura specială trebuie aplicată numai pentru vehiculele cu o capacitate maximă de încărcare de peste 500 de kg și cu o greutate maximă de 3,5 tone și pentru o deducere de TVA care nu depășește 6 000 PLN. Suma maximă fixată pentru deducerea de TVA are ca scop prevenirea deducerii excesive a TVA plătită pentru cumpărarea sau închirierea unor autovehiculele de lux, pentru care probabilitatea utilizării în folosul propriu este mai ridicată. Vehiculele destinate pentru îndeplinirea unor sarcini specifice, cum ar fi vehiculele pentru asistență rutieră, mașinile funerare și mașinile pentru încărcare, precum și mașinile destinate revânzării sau închirierii nu intră în domeniul de aplicare a derogării.6.  Este oportun ca autorizarea să fie valabilă pentru o perioadă limitată și să expire, prin urmare, la 31 decembrie 2013. În lumina experienței dobândite până la acea dată se va putea efectua o evaluare pentru a determina dacă derogarea rămâne sau nu justificată.7.  Derogarea nu are un impact negativ asupra resurselor proprii ale Uniunii provenind din taxa pe valoarea adăugată,ADOPTĂ PREZENTA DECIZIE:Articolul 1Prin derogare de la articolul 168 din Directiva 2006/112/CE, Polonia este autorizată să restricționeze la 60% dreptul de deducere a TVA aferentă cumpărării, achiziționării, importului, închirierii sau închirierii în sistem de leasing a vehiculelor, până la cel mult 6 000 PLN.Prezenta restricție se aplică numai vehiculelor cu o capacitate maximă autorizată de încărcare de peste 500 de kg și o greutate maximă de 3,5 tone.Articolul 2Articolul 1 nu se aplică următoarelor categorii de vehicule:8.  vehiculele cumpărate în scopul revânzării, închirierii sau închirierii în sistem de leasing;9.  vehiculelor destinate transportului de mărfuri;10.  vehiculelor destinate pentru îndeplinirea unor sarcini specifice;11.  vehiculelor destinate transportului a cel puțin 10 persoane, inclusiv șoferul.Articolul 3Prin derogare de la articolul 26 alineatul (1) litera (a) din Directiva 2006/112/CE, Polonia este autorizată să nu considere drept o prestare de servicii efectuată cu plată utilizarea în folosul propriu de o persoană impozabilă sau de personalul acesteia sau, mai general, utilizarea în alte scopuri decât pentru desfășurarea activității sale a unui vehicul pentru care se aplică restricția menționată la articolul 1 din prezenta decizie.Articolul 4Prezenta decizie expiră la 31 decembrie 2013.Articolul 5Prezenta decizie se adresează Republicii Polone.Adoptată la Bruxelles,Pentru ConsiliuPreședintele [1] JO L 347, 11.12.2006, p. 1.[2] JO L 347, 11.12.2006, p. 1.